pythainlp/thaigov-v2-corpus-22032023 huggingface dataset:
วันพุธที่ 10 สิงหาคม 2565
Cabinet approves 4,019.80 million Baht for water resource management efficiency enhancement and water conservation
Cabinet approves 4,019.80 million Baht for water resource management efficiency enhancement and water conservation
Government Spokesperson Thanakorn Wangboonkongchana disclosed that the cabinet, in its meeting on August 9, 2022, has approved the budget framework of 4,019.80 million Baht from the central budget for the implementation of water resource management efficiency enhancement scheme during the rainy season of 2022, and water conservation for the 2022/2023 drought season. The approved budget will be allocated to 1,361 projects under 5 ministries and 13 agencies for 1) repairing and improving hydro constructions, 2) removing and clearing water blockage, 3) dredging canals and waterways, 4) preparing and repairing related machineries and equipment, and 5) increasing water budget for use in the drought season. These projects will be undertaken in the flood/drought-prone areas.
The 5 ministries and 13 agencies to implement these 1,361 projects are:
1. Ministry of Defense (by the Royal Thai Army and Armed Forces Development Command): 32 projects for the budget framework of 23.31 million Baht
2. Ministry of Higher Education, Science, Research and Innovation (by Hydro Informatics Institute (Public Organization): 2 projects for the budget framework of 76.45 million Baht
3. Ministry of Agriculture and Cooperatives (by the Royal Irrigation Department and Department of Royal Rainmaking and Agricultural Aviation: 411 projects for the budget framework of 1,190.43 million Baht
4. Ministry of Natural Resources and Environment (by Water Resources Department and Department of Groundwater Resources): 139 projects for the budget framework of 432.91 million Baht
5. Ministry of Interior (by municipalities, sub-district municipalities, cities, provinces, provincial administrations, and sub-district administrations): 777 projects for the budget framework of 2,296.70 million Baht
According to the Government Spokesperson, once all the projects are completely executed, it is expected that 35,723 rai of land and 36,745 households will be benefited from an increase of water level by approx. 34.02 million cubic meters. Approx. 4.74 million tons of hyacinth/waterweeds will be gotten rid of, and 394 hydro constructions will be repaired and improved. These projects will also promote local employment and stimulate construction material business.
วันพฤหัสบดีที่ 7 กรกฎาคม 2565
โฆษกรัฐบาลสวน “เพื่อไทย” เลิกท่องบทรัฐบาลสืบทอดอำนาจ ย้ำสูตรหาร 500 ไม่ใช่อำนาจสั่งการนายกฯ แต่เสียงส่วนใหญ่สภาฯ เห็นชอบ เหน็บเผด็จการรัฐสภามีแค่ในสมัยรัฐบาลเพื่อไทย
โฆษกรัฐบาลสวน “เพื่อไทย” เลิกท่องบทรัฐบาลสืบทอดอำนาจ ย้ำสูตรหาร 500 ไม่ใช่อำนาจสั่งการนายกฯ แต่เสียงส่วนใหญ่สภาฯ เห็นชอบ เหน็บเผด็จการรัฐสภามีแค่ในสมัยรัฐบาลเพื่อไทย
วันที่ 7 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่พรรคเพื่อไทยออกแถลงการณ์ระบุว่า ผู้มีอำนาจในรัฐบาลต้องการให้เปลี่ยนแปลงระบบการเลือกตั้งกลับไปเป็นระบบจัดสรรปันส่วนผสมเพื่อสืบทอดอำนาจของตนต่อไปว่า พรรคเพื่อไทยไม่ควรจินตนาการแล้วทึกทักเอาเองว่าเป็นอย่างนั้นอย่างนี้ เรื่องสูตรคำนวณนั้นไม่ใช่เรื่องที่ท่านนายกฯ จะไปสั่งการอะไรได้ เป็นเรื่องที่สภาฯ ต้องพิจารณากันเอง ที่สำคัญ แม้แต่พรรคก้าวไกลซึ่งเป็นฝ่ายค้านด้วยกันกับพรรคเพื่อไทยก็ยังโหวตสนับสนุนร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. (ฉบับที่ ..) พ.ศ. .... ที่ว่าด้วยวิธีการคำนวณ ส.ส.บัญชีรายชื่อ ซึ่งให้ใช้จำนวน 500 คนหาค่าเฉลี่ยเลย แสดงให้เห็นว่าพรรคก้าวไกลเองก็ทราบดีว่าเจตนาของพรรคเพื่อไทยที่ออกมาคัดค้านแบบหัวชนฝานั้นมีอะไรแอบแฝงใช่หรือไม่ ดังนั้น เมื่อฝ่ายค้านด้วยกันเองยังรู้เท่าทันพรรคเพื่อไทย ก็ไม่อยากให้พรรคเพื่อไทยสร้างความสับสนให้กับประชาชนในเรื่องนี้อีกต่อไป
“ยืนยันว่าเรื่องนี้รัฐบาลโดยเฉพาะท่านนายกฯ ไม่ได้มีส่วนเกี่ยวข้องหรือสั่งการใดๆ อย่างที่พรรคเพื่อไทยกล่าวหา หากพรรคเพื่อไทยยังคงเอาแต่ท่องบทว่าเรื่องนี้เป็นการฝ่าฝืนรัฐธรรมนูญเพื่อสืบทอดอำนาจ ผมมองว่าเป็นความเห็นที่สิ้นคิดมากควรใช้สมองส่วนหน้าคิดบ้าง ทั้งนี้พรรคเพื่อไทยควรรับฟังเสียงส่วนใหญ่ของสภาฯ ด้วย เพราะเรื่องนี้เป็นความเห็นของเสียงส่วนใหญ่ในสภาฯ ไม่ได้เป็นเผด็จการรัฐสภาเหมือนในสมัยรัฐบาลพรรคเพื่อไทยอย่างแน่นอน” นายธนกร กล่าว
วันศุกร์ที่ 29 ตุลาคม 2564
ดีอีเอส เผยนโยบายเปิดประเทศ 1 พ.ย. ลดความแรงข่าวปลอมโควิด
ดีอีเอส เผยนโยบายเปิดประเทศ 1 พ.ย. ลดความแรงข่าวปลอมโควิด
“นพวรรณ” โฆษกดีอีเอสฝ่ายการเมือง มองนโยบายเปิดประเทศ 1 พ.ย. นี้ ตัวแปรลดจำนวนข่าวปลอมโควิด เพราะประชาชนเริ่มหันมาสนใจปัญหาเศรษฐกิจและนโยบายรัฐมากขึ้น
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า จากผลการมอนิเตอร์ และรับแจ้งข่าวปลอมตลอดช่วงสัปดาห์นี้ (22-28 ต.ค.64) โดยศูนย์ต่อต้านข่าวปลอม เริ่มเห็นแนวโน้มปัญหาข่าวปลอมเกี่ยวกับโควิดยังคงลดลงต่อเนื่อง ทั้งในแง่ของจำนวนข่าวปลอม และความสนใจของประชาชนที่มีต่อข่าวปลอมโควิด ปัจจัยส่วนหนึ่งอาจมาจากจำนวนผู้ติดเชื้อรายใหม่น้อยลง อีกทั้งรัฐบาลประกาศเดินหน้าเปิดประเทศตั้งแต่วันที่ 1 พ.ย. นี้ ความสนใจของประชาชนจึงเริ่มหันมาที่ประเด็นเกี่ยวกับเศรษฐกิจและนโยบายรัฐมากขึ้น
โดยจากข้อมูลรอบสัปดาห์ล่าสุดของศูนย์ฯ พบว่า มีข้อความที่เข้ามาทั้งหมด 11,464,623 ข้อความ หลังคัดกรองแล้ว พบว่ามีข้อความที่ต้องดำเนินการตรวจสอบ (Verify) จำนวน 208 ข้อความ โดยเป็นจำนวนเรื่องที่ต้องดำเนินการตรวจสอบทั้งหมด 111 เรื่อง โดยจำนวน 59 เรื่อง เป็นข่าวเกี่ยวกับโควิด-19
สำหรับภาพรวมของจำนวนเรื่องที่ต้องดำเนินการตรวจสอบ 111 เรื่อง สัปดาห์ล่าสุดนี้มากกว่า 50% เป็นข่าวในกลุ่มนโยบายรัฐบาล /ข่าวสารทางราชการ/ความสงบเรียบร้อยของสังคม โดยมีจำนวน 60 เรื่อง รองลงมาเป็นข่าวกลุ่มผลิตภัณฑ์สุขภาพ 41 เรื่อง กลุ่มภัยพิบัติ 9 เรื่อง และกลุ่มเศรษฐกิจ 1 เรื่อง
ทั้งนี้จากการประสานกับหน่วยงานที่เกี่ยวข้อง ได้รับผลการตรวจสอบกลับมาแล้ว 54 เรื่อง พบว่ามีสัดส่วนของเฟคนิวส์ (ข่าวปลอม/ข่าวบิดเบือน) และข่าวจริงในระดับใกล้เคียงกัน โดยในส่วนของข่าวจริงนั้นรวมถึงข่าวเรื่อง ครม.อนุมัติ ร่างพ.ร.ฎ.ควบคุมดูแลธุรกิจบริการแพลตฟอร์มดิจิทัล ดูแลผู้ประกอบการ ผู้ซื้อ-ผู้ขาย
ขณะที่ ข่าวปลอมซึ่งมีคนสนใจสูงสุด 3 อันดับแรก ได้แก่ อันดับ 1 ผู้ว่าฯ จังหวัดภูเก็ต แอบลักลอบนำมุสลิมต่างด้าวเข้ามาในประเทศอย่างผิดกฎหมาย อันดับ 2 กทม. เตรียมรับมือพายุถล่มหนักที่สุด วันที่ 26 ต.ค. - 12 พ.ย. 64 และอันดับ 3 ปตท. รายได้สูงถึง 3 ล้านล้านบาท/ปี แต่นำส่งเข้ารัฐแค่ 1% เท่านั้น
“ประชาชนสามารถเข้ามาเป็นส่วนหนึ่งในการช่วยกันแก้ปัญหาข่าวปลอมได้ โดยเมื่อได้รับข่าวสารข้อมูลผ่านโซเชียล ควรตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87 เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน” นางสาวนพวรรณกล่าว
***********************
วันพุธที่ 3 พฤศจิกายน 2564
พณ. จัดรถโมบาย 50 คัน ขายผักราคาถูกในพื้นที่ กทม. และปริมณฑล พบฉวยโอกาสขึ้นราคาสินค้า โทษจำคุก 7 ปี ปรับไม่เกิน 1.4 แสนบาท
....
วันนี้ (3 พ.ย. 64) กระทรวงพาณิชย์ จัดรถโมบายขายผักราคาถูก จำนวน 50 คัน กระจายไปในพื้นที่ กทม. และปริมณฑล เพื่อบรรเทาความเดือดร้อนแก่ประชาชนจากราคาผักที่แพงขึ้น ซึ่งเป็นผลสืบเนื่องจากสถานการณ์น้ำท่วมภาคกลาง ทำให้ผลผลิตพืชผักเสียหายจำนวนมาก
.
ส่วนสินค้าอื่นๆ สำนักงานพาณิชย์จังหวัดดูแลเรื่องราคาและปริมาณให้เพียงพอกับความต้องการของประชาชนอย่างต่อเนื่อง ยังไม่มีการอนุมัติให้รายใดขึ้นราคา หากพบการฉวยโอกาสขึ้นราคาสินค้า หรือค้ากำไรเกินควรจะดำเนินคดีตามกฎหมาย โดยมีโทษจำคุกไม่เกิน 7 ปี หรือปรับไม่เกิน 140,000 บาท หรือทั้งจำทั้งปรับ
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 1 กรกฎาคม 2564
นายกรัฐมนตรี ประกาศเป้าหมาย เปิดประเทศภายใน 120 วัน
วันจันทร์ที่ 21 มิถุุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พล.อ.ประยุทธ์ จันทร์โอชา นายกรัฐมนตรีประกาศเป้าหมาย “ประเทศไทยต้องเปิดประเทศ ภายใน 120 วัน” โดยต้นเดือน ต.ค. นี้ ประชาชนจะได้รับวัคซีนโควิด-19 อย่างน้อย 1 เข็มจำนวน 50 ล้านคน ขณะนี้รัฐบาลทำงานกับผู้ผลิตวัคซีน 6 ราย คือ ไฟเซอร์ จอห์นสันแอนด์จอนห์สัน โมเดิร์นน่า แอสตราเซนเนกา ซิโนแวค และซิโนฟาร์ม โดยได้ลงนามในสัญญาจองหรือสัญญาซื้อไปแล้ว 105.5 ล้านโดส และจะทยอยส่งมอบภายในปีนี้ หากเป็นไปตามแผนจะสามารถฉีดวัคซีนให้ประชาชนได้เฉลี่ยเดือนละกว่า 10 ล้านโดส พร้อมเน้นย้ำว่า ภารกิจต่อไปคือการทำให้ทุกคนสามารถกลับมาทำมาหากินได้ปกติอีกครั้งโดยเร็วที่สุด
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 19 พฤษภาคม 2565
กรมทางหลวงชนบท สร้างสะพานข้ามคลองดู อำเภอละงู จังหวัดสตูลเชื่อมเกาะสู่แผ่นดินใหญ่ คืบหน้ากว่า 75% คาดก่อสร้างแล้วเสร็จต้นปี 2566
บรรเทาความเดือดร้อนให้กับประชาชน ส่งเสริมเศรษฐกิจการขนส่งในพื้นที่ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามคลองดู อำเภอละงู จังหวัดสตูล ซึ่งปัจจุบันผลการดำเนินงานมีความคืบหน้าไปแล้วกว่าร้อยละ 75 ขณะนี้ อยู่ระหว่างการวางคานสะพานและติดตั้งแผ่นพื้นสะพานช่วงกลางน้ำ โดยคาดว่าจะดำเนินการก่อสร้างแล้วเสร็จสมบูรณ์ในช่วงต้นปี 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสำคัญในเรื่องการบรรเทาความเดือดร้อนของประชาชนทั่วทุกภูมิภาค สนับสนุนการขนส่งสินค้าทางการเกษตรและประมง ส่งเสริมเศรษฐกิจในพื้นที่ ประกอบกับจังหวัดสตูลได้รับเรื่องร้องทุกข์จากประชาชนบ้านสุไหงมูโซ๊ะ หมู่ที่ 5 ตำบลแหลมสน อำเภอละงู จังหวัดสตูล ว่าหมู่บ้านมีสภาพพื้นที่ เป็นเกาะตั้งอยู่ใกล้กับบ้านตันหยงละไน้ หมู่ที่ 1 บนฝั่งแผ่นดินใหญ่ ยังไม่มีถนนและไฟฟ้า ทำให้การเดินทางระหว่างเกาะกับแผ่นดินใหญ่เป็นไปด้วยความยากลำบาก เนื่องจากการเดินทางด้วยเรือต้องอาศัยจังหวะการขึ้นลงของน้ำทะเลและเสี่ยงภัยคลื่นลมในช่วงมรสุม จังหวัดสตูลจึงขอให้ ทช. พิจารณาสนับสนุนงบประมาณก่อสร้างสะพานข้ามคลองดู แต่เนื่องจากที่ตั้งโครงการอยู่ในพื้นที่ป่าสงวนแห่งชาติ ป่าเลนจังหวัดสตูล ตอนที่ 1 จึงจำเป็นต้องขอยกเว้นมติคณะรัฐมนตรี เพื่อขอใช้พื้นที่สำหรับดำเนินโครงการ โดยได้จัดทำรายงานการวิเคราะห์ผลกระทบสิ่งแวดล้อม (EIA) เสนอให้สำนักงานนโยบายและแผนทรัพยากรธรรมชาติและสิ่งแวดล้อมและคณะกรรมการสิ่งแวดล้อมแห่งชาติมีมติเห็นชอบ จากนั้นในปี 2563 ทช. จึงได้เริ่มดำเนินโครงการก่อสร้างสะพานข้ามคลองดู อำเภอละงู จังหวัดสตูล โดยใช้งบประมาณในการก่อสร้างรวม 291 ล้านบาท มีจุดเริ่มต้นของโครงการจากแยกทางหลวงชนบทสาย สต.3018 จังหวัดสตูล กม. ที่ 18+378 (ฝั่งบ้านตันหยงละไน้) และมีจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) โดยก่อสร้างเป็นสะพานแบบคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อมความยาว 1,742 เมตร ขนาด 2 ช่องจราจร ไป-กลับ ระยะทางรวม 3,062 เมตร เมื่อก่อสร้างแล้วเสร็จจะช่วยยกระดับคุณภาพชีวิตในการเดินทางของประชาชนบนเกาะบ้านสุไหงมูโซ๊ะให้สามารถเดินทางเชื่อมระหว่างเกาะกับบนฝั่งแผ่นดินใหญ่บ้านตันหยงละไน้ ได้อย่างสะดวกรวดเร็วปลอดภัย ประหยัดเวลาในการเดินทางหากมีเหตุฉุกเฉินหรือการอพยพประชาชนในกรณีเกิดภัยพิบัติในอนาคต
วันอังคารที่ 1 กุมภาพันธ์ 2565
เตรียมฉีดเข็ม 4 ให้ประชาชน นำร่อง 10 จังหวัดท่องเที่ยวและติดเชื้อสูง
วันจันทร์ที่ 31 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมแผนฉีดวัคซีนป้องกันโรคโควิด-19 ในเดือน ก.พ.2565 โดยจะฉีดวัคซีนเข็มที่ 4 ให้แก่ประชาชนนำร่องในพื้นที่ 10 จังหวัดท่องเที่ยวและจังหวัดที่พบการติดเชื้อสูง ได้แก่ จ.ภูเก็ต สุราษฎร์ธานี กระบี่ พังงา กทม. ชลบุรี สมุทรปราการ นนทบุรี กาญจนบุรี และปทุมธานี สำหรับประชากรทุกสัญชาติที่อาศัยอยู่ในพื้นที่ 10 จังหวัดนี้ และได้รับการฉีดวัคซีนป้องกันโรคโควิด-19 เข็มที่ 3 มานานกว่า 3 เดือน โดยหากฉีดเข็มที่ 1-2 เป็น ซิโนแวค เข็มที่ 3 แอสตราเซนเนกา เข็มที่ 4 ให้เป็นแอสตราเซนเนกา หากเข็มที่ 1-2 เป็นแอสตราเซนเนกา เข็มที่ 3 เป็นไฟเซอร์ เข็มที่ 4 ให้เป็นไฟเซอร์ ทั้งนี้ ให้ประชาชนติดตามข้อมูลประชาสัมพันธ์สถานที่ฉีดวัคซีนจากแต่ละจังหวัดต่อไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 10 พฤษภาคม 2565
ตัวแทนสมาชิกสหกรณ์ออมทรัพย์ ก.เกษตรฯ ขอบคุณ ‘รมช.มนัญญา’ เร่งรัดคดียักยอกเงินฝาก
ตัวแทนสมาชิกสหกรณ์ออมทรัพย์ ก.เกษตรฯ ขอบคุณ ‘รมช.มนัญญา’ เร่งรัดคดียักยอกเงินฝาก
นางสาวมนัญญาไทยเศรษฐ์ร้ฐมนตรีช่วยว่าการกระทรวงเกษตรและสหกรณ์อนุญาตให้สมาชิกสหกรณ์ออมทรัพย์กระทรวงเกษตรและสหกรณ์จำกัดนำโดยนางทองพูนอัยยะวรากูลข้าราชการบำนาญสมาชิกสหกรณ์ออมทรัพย์กระทรวงเกษตรฯและตัวแทนสมาชิกกว่า20รายที่ได้รับความเสียหายจากกรณีผู้จัดการสหกรณ์ออมทรัพย์กระทรวงเกษตรฯและหัวหน้าฝ่ายการเงินของสหกรณ์ยักยอกเงินฝากของสมาชิกรวมมูลค่าความเสียหายกว่า600ล้านบาทเข้าพบเพื่อแสดงความขอบคุณที่รมช.มนัญญาได้เร่งรัดติดตามในการนำตัวผู้กระทำผิดมาลงโทษรวมทั้งติดตามแก้ไขปัญหาและอุปสรรคต่างๆที่ทำให้การทำงานของผู้ที่เกี่ยวข้องไม่สามารถดำเนินการได้อย่างโปร่งใสและรวดเร็วตลอดจนได้มีคำสั่งให้กรมส่งเสริมสหกรณ์และกรมตรวจบัญชีสหกรณ์เข้ามาร่วมกันตรวจสอบจนมีคำสั่งให้คณะกรรมการสหกรณ์ออมทรัพย์กระทรวงเกษตรและสหกรณ์ชุดปัจจุบันหยุดปฏิบัติหน้าที่เป็นเวลา30วันและแต่งตั้งผู้ตรวจการสหกรณ์มาดำเนินการเพื่อตรวจสอบความเสียหายที่เกิดขึ้นทำให้การดำเนินงานก้าวหน้าเป็นอย่างมากโดยมีนายฉกรรจ์แสงรักษาวงศ์ประธานที่ปรึกษารัฐมนตรีช่วยว่าการกระทรวงเกษตรและสหกรณ์นายประกอบเผ่าพงศ์รองอธิบดีกรมส่งเสริมสหกรณ์และผู้แทนกรมตรวจบัญชีสหกรณ์เข้าร่วม
นางสาวมนัญญากล่าวว่าในเรื่องนี้ท่านนายกรัฐมนตรีมีความเป็นห่วงและกังวลจึงได้กำชับในที่ประชุมคณะรัฐมนตรีวันนี้ให้ดำเนินการกับผู้ที่โกงสหกรณ์ต้องจัดการให้หมดไม่ว่าใครทั้งสิ้นและตนก็ได้เน้นย้ำไปยังสมาชิกสหกรณ์ทุกรายที่ได้รับความเดือดร้อนและยังไม่ติดต่อกลับอีกกว่า400รายขอให้รีบยืนยันแจ้งยอดเงินฝากภายใน15วันเพื่อให้การดำเนินการแล้วเสร็จโดยเร็วซึ่งขณะนี้มีสมาชิก118รายที่ยืนยันว่ายอดเงินไม่ถูกต้องเป็นความเสียหายจำนวนกว่า600ล้านบาทและขอให้สมาชิกมีความมั่นใจเราในฐานะรัฐมนตรีช่วยฯที่กำกับดูแลกรมส่งเสริมสหกรณ์และกรมตรวจบัญชีสหกรณ์จะเข้าไปดำเนินการรื้อทั้งระบบย้อนกลับไปตั้งแต่เกิดความเสียหายปี2548
วันอังคารที่ 29 มีนาคม 2565
รายงานความเสี่ยงทางการคลังประจำปีงบประมาณ 2564
ครม.ในคราวการประชุมวันที่ 29 มี.ค.2565 มีมติรับทราบรายงานความเสี่ยงทางการคลังประจำปีงบประมาณ 2564 ตามที่กระทรวงการคลังเสนอ ซึ่งเป็นการดำเนินการตามมาตรา 78 แห่ง พ.ร.บ.วินัยการเงินการคลังของรัฐ พ.ศ.2561
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีในคราวการประชุมวันที่ 29 มีนาคม 2565 ได้มีมติรับทราบรายงานความเสี่ยงทางการคลังประจำปีงบประมาณ 2564 ตามที่กระทรวงการคลังเสนอ ซึ่งเป็นการดำเนินการตามมาตรา 78 แห่งพระราชบัญญัติวินัยการเงินการคลังของรัฐ พ.ศ.2561 ที่กำหนดให้ภายในเดือนมีนาคมของทุกปีให้กระทรวงการคลังจัดทำรายงานความเสี่ยงทางการคลังประจำปี และเสนอคณะรัฐมนตรีเพื่อทราบ ทั้งนี้ รายงานความเสี่ยงทางการคลังประจำปีงบประมาณ 2564 ได้มีการวิเคราะห์ความเสี่ยงในภาคงบประมาณ รวมถึงภาระผูกพันและความเสี่ยงจากการดำเนินงานของหน่วยงานของรัฐ โดยมีข้อเสนอแนะประกอบการพิจารณาดำเนินการและกำหนดนโยบายการคลังที่เกี่ยวข้องในอนาคต สรุปประเด็นสำคัญได้ ดังนี้
รัฐบาลยังมีพื้นที่ทางการคลังสำหรับดำเนินนโยบายการคลังแบบขาดดุลได้ในกรณีที่จำเป็นภายใต้ความระมัดระวังที่เพิ่มขึ้น ซึ่งสอดคล้องกับแผนการคลังระยะปานกลาง ปีงบประมาณ 2566 – 2569 ที่กำหนดให้รัฐบาลดำเนินนโยบายการคลังแบบขาดดุลอย่างต่อเนื่องตามความจำเป็นในการฟื้นฟูและกระตุ้นเศรษฐกิจ และมีการส่งสัญญาณการทยอยลดสัดส่วนขาดดุลต่อ GDP ในอีก 5 ปีข้างหน้า ทั้งนี้ รัฐบาลจะต้องพิจารณาแนวทางในการเพิ่มความสามารถในการจัดเก็บรายได้ รวมถึงการลดทอนรายจ่ายต่าง ๆ ที่ไม่จำเป็นลง ควบคู่ไปกับการดูแลเสถียรภาพทางเศรษฐกิจและสังคม เพื่อลดสัดส่วนการขาดดุลงบประมาณต่อ GDP ในระยะยาวต่อไป
ประมาณการสัดส่วนภาระดอกเบี้ยต่อรายได้ในอนาคตมีแนวโน้มปรับตัวสูงขึ้น โดยยังมีปัจจัยเสี่ยงจากแนวโน้มดอกเบี้ยขาขึ้น ทั้งนี้ ในระยะสั้นถึงปานกลางคาดว่า ภาระดอกเบี้ยต่อรายได้จะยังอยู่ในระดับที่บริหารจัดการได้ภายใต้การวิเคราะห์ติดตามอย่างใกล้ชิด ในขณะที่ในระยะยาว รัฐบาลควรเพิ่มความสามารถในการจัดเก็บรายได้เพื่อให้สัดส่วนภาระดอกเบี้ยต่อรายได้อยู่ในระดับที่เหมาะสม และต้องจัดสรรงบประมาณรายจ่ายเพื่อการชำระหนี้ภาครัฐอย่างพอเพียง
ประมาณการสัดส่วนรายได้รัฐบาลสุทธิต่อ GDP ยังคงมีแนวโน้มลดลง ดังนั้น รัฐบาลควรให้ความสำคัญกับการพิจารณาทบทวนมาตรการยกเว้นภาษีและมาตรการลดหย่อนต่าง ๆ ที่ทำให้รัฐสูญเสียรายได้ควบคู่ไปกับการพิจารณาผลักดันแนวทางในการเพิ่มความสามารถในการจัดเก็บรายได้รัฐบาลให้มีผลในทางปฏิบัติอย่างจริงจัง โดยคำนึงให้สอดคล้องตามความเหมาะสมและสถานการณ์ทางเศรษฐกิจและสังคมในระยะต่อไป นอกจากนี้ รัฐบาลต้องพิจารณาบริหารจัดการด้านรายจ่ายให้มีประสิทธิภาพและประสิทธิผลสูงสุด รวมถึงรัฐบาลจำเป็นต้องพิจารณาขับเคลื่อนโครงการลงทุนภาครัฐนอกเหนือจากภาคงบประมาณ และเร่งรัดการเบิกจ่ายงบประมาณรายจ่ายลงทุนให้มีประสิทธิภาพ สูงสุด เพื่อให้เม็ดเงินลงทุนของภาครัฐยังสามารถเป็นกลไกในการขับเคลื่อนเศรษฐกิจได้อย่างต่อเนื่อง
สำนักงานเศรษฐกิจการคลัง สำนักนโยบายการคลัง
โทร 0 2273 9020
วันพุธที่ 6 เมษายน 2565
นายกฯ สั่งทุกกระทรวงเร่งแก้ปัญหาราคาสินค้า ใช้ข้อเท็จจริงสร้างการรับรู้ ปชช. - แจงเฟคนิวส์
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม เร่งแก้ปัญหาราคาสินค้าเกษตร ปุ๋ย อาหารสัตว์ และการส่งออกผลไม้ไปจีน สั่งการให้ทุกกระทรวง - หน่วยงานร่วมกันหาข้อยุติและคลี่คลายปัญหาโดยเร็ว ให้สินค้าไม่ขาดตลาดและราคาไม่สูง เพื่อลดผลกระทบประชาชนทุกกลุ่ม ทั้งเกษตรกร ผู้บริโภค ผู้ผลิต ผู้ประกอบการ และรัฐบาลยังไม่อนุญาตให้ปรับราคาสินค้าควบคุม 18 หมวดแต่อย่างใด
.
พร้อมเร่งสร้างการรับรู้ให้ประชาชนเข้าใจการดำเนินงานของรัฐบาลด้วยข้อมูลที่ถูกต้อง รวมถึงปัญหาเฟคนิวส์ ที่จะต้องชี้แจงตอบโต้ด้วยข้อเท็จจริงให้ทันสถานการณ์ ไม่ให้เกิดความสับสนและเข้าใจผิด
#ไทยคู่ฟ้า#ร่วมต้านโควิด19
-------------------
วันอาทิตย์ที่ 17 ตุลาคม 2564
รมว.กษ. หวังเพิ่มพื้นที่กักเก็บน้ำ และแหล่งน้ำต้นทุนสำหรับการเพาะปลูกในฤดูแล้ง
รมว.กษ. หวังเพิ่มพื้นที่กักเก็บน้ำ และแหล่งน้ำต้นทุนสำหรับการเพาะปลูกในฤดูแล้ง มอบหน่วยงานที่เกี่ยวข้องเร่งดำเนินการตามแผน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังติดตามความก้าวหน้าการขุดลอกคลองพลเอกอาทิตย์ฯณม.9ต.ท่าหินอ.สทิงพระจ.สงขลาว่าการขุดลอกคลองพลเอกอาทิตย์ฯเป็นหนึ่งในโครงการบริหารจัดการน้ำคาบสมุทรสทิงพระจังหวัดสงขลาซึ่งพื้นที่คาบสมุทรสทิงพระมีพื้นที่ครอบคลุมพื้นที่อำเภอระโนดอำเภอกระแสสินธุ์อำเภอสทิงพระและอำเภอสิงหนครจังหวัดสงขลาซึ่งประสบปัญหาอุทกภัยมาโดยตลอดมีพื้นที่ลุ่มต่ำถูกน้ำท่วมขังเป็นประจำเกิดความเสียหายต่อพื้นที่เกษตรกรรมเมื่อเกิดฝนตกหนักในพื้นที่ลุ่มน้ำทะเลสาบสงขลาทำให้คาบสมุทรสทิงพระมีพื้นที่น้ำท่วมเป็นบริเวณกว้างราษฎรจำนวนมากได้รับความเดือดร้อนเกิดความเสียหายต่อชีวิตและทรัพย์สินจากภาวะน้ำท่วมขังในระดับสูงและเป็นเวลานานหลายสัปดาห์นอกจากนี้พื้นที่คาบสมุทรสทิงพระยังประสบปัญหาการขาดแคลนน้ำเพื่อการเกษตรเป็นประจำอีกด้วย
กระทรวงเกษตรฯโดยกรมชลประทานจึงเริ่มดำเนินการขุดขยายคลองพลเอกอาทิตย์ฯตั้งแต่ปีงบประมาณ2561ความกว้าง70.00เมตรยาวประมาณ37.40เมตรก่อสร้างสถานีสูบน้ำ2สถานีและก่อสร้างถนนคันคลอง2ฝั่งเป็นลูกรังบดอัดแน่นนอกจากนี้ยังมีแผนดำเนินการก่อสร้างสะพานรถยนต์ตลอดความยาวคลองโดยพิจารณาจุดก่อสร้างตามความเหมาะสมเพื่อการสัญจรและขนส่งผลิตผลทางการเกษตรโดยมีแผนดำเนินการให้แล้วเสร็จภายในปี2566หากดำเนินการแล้วเสร็จจะสามารถเก็บกักน้ำได้ประมาณ7.50ล้านลูกบาศก์เมตรเป็นแหล่งน้ำต้นทุนสำหรับการเพาะปลูกในฤดูแล้งโดยสามารถเพิ่มพื้นที่เพาะปลูกประมาณ12,000ไร่
วันเสาร์ที่ 25 กันยายน 2564
นายกฯ ย้ำเสริมสร้างความมั่นคงทางอาหาร พลิกโฉมระบบอาหารให้ยั่งยืน เป็นธรรม ในเวที Food Systems Summit 2021
นายกฯ ย้ำเสริมสร้างความมั่นคงทางอาหาร พลิกโฉมระบบอาหารให้ยั่งยืน เป็นธรรม ในเวที Food Systems Summit 2021
วันที่ 24 กันยายน 2564 เวลา 03.15 น. (ซึ่งตรงกับ วันที่ 23 กันยายน 2564 เวลา 16.15 น. ณ นครนิวยอร์ก) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวถ้อยแถลงในการประชุมสุดยอดผู้นำว่าด้วยระบบอาหารโลก (Food Systems Summit 2021) ณ สหประชาชาติ นครนิวยอร์ก สหรัฐอเมริกา ผ่านระบบการประชุมทางไกล โดยนายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญดังนี้
ไทยในฐานะประเทศที่มีภาคเกษตรกรรมขนาดใหญ่ ตระหนักถึงความสำคัญของระบบอาหารต่อความอยู่รอดของทุกชีวิต โดยสถานการณ์โควิด-19 ช่วงที่ผ่านมาได้เผยให้เห็นความเหลื่อมล้ำทางสังคมและความเปราะบางของระบบอาหาร ไทยจึงขอผลักดันให้ประชาคมโลกร่วมมือกันพลิกโฉมระบบอาหารให้ยั่งยืนและสมดุลในทุกมิติ สร้างความมั่นคงทางอาหารที่ปลอดภัย ดีต่อสุขภาพ ทุกคนสามารถเข้าถึงได้ และนำไปสู่การบรรลุเป้าหมายการพัฒนาที่ยั่งยืน (SDGs)
หนึ่งในโครงการที่สำเร็จด้านการแก้ไขปัญหาการขาดแคลนอาหารและภาวะทุพโภชนาการในพื้นที่ทุรกันดาร คือ โครงการเกษตรเพื่ออาหารกลางวัน ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี นอกจากนี้ การพลิกโฉมระบบอาหารทั้ง 5 ด้าน ตามข้อเสนอของสหประชาชาติ สอดคล้องกับแนวทางของไทย นโยบายเกษตรและอาหาร “3S” ประกอบด้วย 1. ความปลอดภัยทางอาหาร (Safety) 2. ความมั่นคง (Security) และ3. ความยั่งยืนของทรัพยากรและนิเวศการเกษตร (Sustainability)
ประเทศไทยอยู่ระหว่างการขับเคลื่อนโมเดลเศรษฐกิจ BCG ซึ่งตั้งอยู่บนพื้นฐานของยุทธศาสตร์ชาติ 20 ปี หลักปรัชญาของเศรษฐกิจพอเพียง และเป้าหมายการพัฒนาที่ยั่งยืน เพื่อการพัฒนาอย่างสมดุล ยั่งยืนและครอบคลุม ตลอดจน ให้ความสำคัญกับการจัดการทรัพยากรดินและน้ำ ผ่านการร่วมมือกับสหประชาชาติจัดตั้ง “วันดินโลก” และร่วมกับองค์การอาหารและการเกษตรแห่งสหประชาชาติ(FAO) มอบรางวัลให้แก่ ประเทศ องค์กร หรือบุคคลที่มีบทบาทสำคัญในการรักษาหรือจัดการทรัพยากรดินอย่างยั่งยืน
ในช่วงท้าย นายกรัฐมนตรียืนยันความพร้อม ที่จะร่วมมืออย่างใกล้ชิดกับภาคีเครือข่ายภายในและระหว่างประเทศ เสริมสร้างความเข้มแข็งให้กับระบบอาหารโลก นำไปสู่การพลิกโฉมระบบอาหารเพื่อการพัฒนาที่ยั่งยืน หรือ FoodSystems4SDGs ไม่ทิ้งใครไว้ข้างหลัง
อนึ่ง การเข้าร่วมการประชุมฯ ร่วมกับประมุขของรัฐ ผู้นำรัฐบาล และหัวหน้าคณะตัวแทนจากประเทศต่าง ๆ เป็นโอกาสให้ไทยที่ได้นำเสนอแนวคิดในการเปลี่ยนผ่านระบบอาหารให้มีความยั่งยืน เป็นธรรม และดีต่อสุขภาพยิ่งขึ้น ตั้งแต่การผลิตจนถึงการบริโภค และแสดงความมุ่งมั่นในการเป็น “ครัวของโลก ที่เป็นมิตรกับสิ่งแวดล้อม” ร่วมกับนานาประเทศขับเคลื่อนไปสู่การบรรลุเป้าหมายการพัฒนาที่ยั่งยืน ภายในปี ค.ศ.2030
วันพฤหัสบดีที่ 25 พฤศจิกายน 2564
นายกฯ หารือผู้ก่อตั้งและประธานฯ หัวเว่ย เทคโนโลยี่ จำกัด พร้อมเดินหน้าพัฒนาความร่วมมือพัฒนาเทคโนโลยีและนวัตกรรมเพื่อคนไทย
นายกฯ หารือผู้ก่อตั้งและประธานฯ หัวเว่ย เทคโนโลยี่ จำกัด พร้อมเดินหน้าพัฒนาความร่วมมือพัฒนาเทคโนโลยีและนวัตกรรมเพื่อคนไทย
วันนี้ (25 พฤศจิกายน 2564) เวลา 11.00 น. ณ ศูนย์ปฏิบัติการนายกรัฐมนตรี (PMOC) ชั้น 2 ตึกไทยคู่ฟ้า ทำเนียบรัฐบาล นายเหริน เจิ้งเฟย (Mr. Ren Zhengfei) ผู้ก่อตั้งและประธานกรรมการบริหาร บริษัท หัวเว่ย เทคโนโลยี่ จำกัด ได้เข้าเยี่ยมคารวะ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผ่านระบบวีดิทัศน์ทางไกล ซึ่งนายธนกร วังบุญคงชนะ โฆษกประจำสำนักนายกรัฐมนตรีได้กล่าวสรุปสาระสำคัญของการหารือดังนี้
นายกรัฐมนตรียินดีที่ได้พบหารือกับนายเหริน เจิ้งเฟย ชื่นชมการดำเนินกิจการของบริษัทหัวเว่ยฯ ผู้ผลิตและผู้ให้บริการด้านเทคโนโลยีสารสนเทศและการสื่อสารชั้นนำของโลก ขอบคุณบริษัทฯ ที่ได้สนับสนุนรัฐบาลในการรับมือสถานการณ์โควิด – 19 ทั้งการบริจาคหน้ากากอนามัยและการสนับสนุนด้านเทคโนโลยี ขอบคุณความร่วมมือที่มีให้รัฐบาลไทย และขอบคุณที่เลือกทีมงานที่มีศักยภาพและความพร้อมมาประจำการที่ประเทศไทย ซึ่งมีส่วนสำคัญในการร่วมงานกับรัฐบาลไทยเสมอมา
นายเหรินฯ กล่าวยินดีที่ได้เข้าเยี่ยมคารวะนายกรัฐมนตรีในวันนี้ แม้ว่าจะเป็นการพบกันผ่านระบบออนไลน์ เชื่อมั่นในความตั้งใจจริงของนายกรัฐมนตรีในการบริหารประเทศซึ่งไทยสามารถบริหารสถานการณ์ให้ดีขึ้นจนประกาศการเปิดประเทศ ขอบคุณสำหรับความร่วมมือที่รัฐบาลไทยมีให้หัวเว่ย ตลอดมา ทั้งนี้หัวเว่ยต้องการมีส่วนร่วมในการพัฒนาให้เกิดประโยชน์กับประเทศไทยอย่างแท้จริง
นายกรัฐมนตรีชื่นชม และเชื่อมั่นในศักยภาพด้านเทคโนโลยีของหัวเว่ย และชื่นชมนายเหรินฯ โดยได้อ่านหนังสือ “ใช่ หัวเว่ย หรือไม่ที่จะล้มเป็นรายต่อไป” เกี่ยวกับเรื่องราวของ หัวเว่ย ปรัชญาการบริหารจัดการของนายเหรินฯ และหนังสือ “Grow in Thailand, Contribute to Thailand” จึงต้องขอขอบคุณหัวเว่ยที่เคียงข้างการพัฒนาด้านดิจิทัลของไทยมาตลอด ในโอกาสนี้ นายเหรินฯ ได้แนะนำความสำเร็จของบริษัทฯ ในการใช้ ระบบ 5G ผสมผสานกับเทคโนโลยีอัจฉริยะ AI ซึ่งประสบความสำเร็จในการพัฒนาศักยภาพด้านทำงานในหลายพื้นที่ในประเทศจีน ทั้งนี้เชื่อมั่นว่าการหารือกันในวันนี้จะเป็นการสร้างแนวทางใหม่ๆ พัฒนาโซลูชั่นเทคโนโลยีเพื่อพัฒนาประเทศไทย
ทั้งนี้ รัฐบาลไทยให้ความสำคัญกับการพัฒนาเทคโนโลยีดิจิทัล 5G และพร้อมขยายความร่วมมือในสาขาที่ทางหัวเว่ยมีศักยภาพ ได้แก่ การเกษตรดิจิทัล โครงสร้างพื้นฐานด้านดิจิทัล และการพัฒนาระบบ Logistics ที่ประเทศจีนมีศักยภาพน่าชื่นชม นายเหรินฯ ได้กล่าวถึงความร่วมมือที่หัวเว่ยได้มีกับไทยโดยในการพัฒนาเศรษฐกิจพัฒนานวัตกรรม หัวเว่ยได้จัดตั้ง Huawei ASEAN Academy ในเขต EEC ซึ่งทำการอบรมแล้วกว่า 1 แสนคน ในโอกาสนี้ นายกรัฐมนตรีกล่าวชื่นชมการแก้ไขปัญหาความยากจนของจีน ซึ่งไทยพร้อมจะมีความร่วมมือเพื่อให้ประชาชนในประเทศจะได้มีชีวิตความเป็นอยู่ที่ดีขึ้น ทั้งนี้ นายกรัฐมนตรีได้สั่งการหน่วยงานที่เกี่ยวข้องเพื่อหารือกับหัวเว่ยในการสร้างโอกาสของความร่วมมือให้เกิดประโยชน์ที่เป็นรูปธรรมกับชาวไทยต่อไป
วันศุกร์ที่ 22 กรกฎาคม 2565
ดีอีเอส ร่วมกำหนดนโยบายและการกำกับดูแล ICT และโทรคมนาคม สำหรับภูมิภาคเอเชียและแปซิฟิก ในเวที APT Policy and Regulatory Forum ครั้งที่ 22
ดีอีเอส ร่วมกำหนดนโยบายและการกำกับดูแล ICT และโทรคมนาคม สำหรับภูมิภาคเอเชียและแปซิฟิก ในเวที APT Policy and Regulatory Forum ครั้งที่ 22
เมื่อวันที่21กรกฎาคม2565 ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมในฐานะหัวหน้าคณะผู้แทนไทยร่วมการประชุมAPT Policy and Regulatory ForumหรือPRFเป็นการประชุมประจำปีที่มีวัตถุประสงค์ในการเปิดโอกาสให้ผู้เข้าร่วมประชุมจากหน่วยงานกำหนดนโยบายด้านICTและโทรคมนาคมหน่วยงานกำกับดูแลและผู้ประกอบการได้ร่วมอภิปรายและแสดงความคิดเห็นในประเด็นที่เกี่ยวข้องกับแนวทางการกำหนดนโยบายและการกำกับดูแลICTและโทรคมนาคมสำหรับภูมิภาคเอเชียและแปซิฟิก
โดยที่การประชุมPRFครั้งล่าสุด(PRF-22)จัดขึ้นเมื่อ19 – 21กรกฎาคม๒๕๖๕ในรูปแบบผสม(hybrid meeting)ณโรงแรมมิลเลนเนียมฮิลตันกรุงเทพฯโดยมีนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมในฐานะผู้แทนรมว.ดศ.เข้าร่วมการประชุมพิเศษระดับรัฐมนตรีและร่วมกล่าวถ้อยแถลงภายใต้หัวข้อ“Digital Transformation and Innovation Strategies for Sustainable Digital Society”และมีผู้แทนจากหน่วยงานในสังกัดกระทรวงดิจิทัลฯอาทิสป.ดศ. (ยศ.กส.และตป.)สดช.สศด.สพธอ.สกมช.สำนักงานกสทช.และบมจ.โทรคมนาคมแห่งชาติเข้าร่วมการประชุมฯ
สำหรับวัตถุประสงค์ของการประชุมPRF-22 เพื่อเป็นเวทีแลกเปลี่ยนข้อมูลเชิงลึกและประสบการณ์เกี่ยวกับ5G ,การจัดการกับความท้าทายของหน่วยงานกำกับดูแลในส่วนที่เกี่ยวข้องกับเทคโนโลยีอุบัติใหม่,การแลกเปลี่ยนแนวปฏิบัติที่เป็นเลิศนโยบายและกลยุทธ์สำหรับโครงสร้างพื้นฐานและบริการด้านโทรคมนาคมและICTที่ยั่งยืนเชื่อถือได้และมีความยืดหยุ่นเพื่อรองรับการใช้งานในกรณีเกิดภัยพิบัติเป็นต้น ด้านประธานและรองประธานPRF โดยผู้ดำรงตำแหน่งประธานPRFคือMr. Ilyas Ahmed, Maldivesสาธารณรัฐมัลดีฟส์และผู้ดำรงตำแหน่งรองประธานPRFคือMr. Brian Winjiสาธารณรัฐวานูอาตูและนางสาวทศวรรณเสมอวงษ์ผอ.กลุ่มงานองค์การระหว่างประเทศกองการต่างประเทศ
****************
วันพุธที่ 14 กรกฎาคม 2564
นายกรัฐมนตรีไม่ระงับการใช้วัคซีน “ผสมสูตร” ขอให้รับฟังความเห็นของคณะกรรมการโรคติดต่อแห่งชาติ เพื่อนำมาพิจารณาอย่างถี่ถ้วน
นายกรัฐมนตรีไม่ระงับการใช้วัคซีน “ผสมสูตร” ขอให้รับฟังความเห็นของคณะกรรมการโรคติดต่อแห่งชาติ เพื่อนำมาพิจารณาอย่างถี่ถ้วน
วันที่ 14 ก.ค.64 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเน้นการจัดหาและฉีดวัคซีนให้ประชาชนโดยเร็วที่สุด ในขณะเดียวกันก็ได้มีการเก็บสถิติในการฉีดวัคซีนโดยคณะแพทย์ผู้เชี่ยวชาญ ซึ่งสะท้อนให้เห็นว่าการฉีดวัคซีนแม้ไม่ป้องกันการติดเชื้อได้ 100% แต่สามารถลดความรุนแรงและลดการเสียชีวิตได้เป็นอย่างมาก โดยเฉพาะอย่างยิ่งในกลุ่มผู้สูงอายุและผู้ป่วยโรคเรื้อรัง
สำหรับการใช้วัคซีน “ผสมสูตร” สิ่งสำคัญในช่วงเวลานี้คือการเร่งฉีดให้ได้มากที่สุดและเร็วที่สุด เพราะสายพันธุ์เดลตามีการระบาดที่รุนแรง และติดต่อได้ง่ายกว่าที่ผ่านมา และกำลังเป็นปัญหาทั่วโลก รวมทั้งประเทศไทยที่พบผู้ติดเชื้อเพิ่มขึ้นอย่างรวดเร็ว ซึ่งวัคซีนทุกชนิดสามารถลดความรุนแรงและลดความเสี่ยงเสียชีวิต ส่วนการวิจัยในไทยนั้นก็เป็นอีกแนวทางแก้ปัญหาหนึ่ง ที่แสดงถึงความพยายามของคณะแพทย์ของไทยที่ไม่หยุดคิด ไม่ยอมแพ้กับปัญหา ครั้งนี้ก็พยายามเอาชนะสายพันธุ์เดลตา ซึ่งก็ต้องพยายามหาทุกวิถีทางที่ดีที่สุด และทำอย่างเป็นระบบ และหวังว่าจะประสบความสำเร็จ จนเป็นที่ยอมรับ น่าเชื่อถือ แล้วนำไปใช้ให้เกิดประโยชน์ในที่สุด โดยรัฐบาลเปิดกว้างและส่งเสริมให้มีการแสวงหาทางแก้ปัญหาที่ดีที่สุด สิ่งสำคัญคือรัฐบาลจะต้องให้ความรู้อย่างรอบด้านแก่ประชาชน ดังนั้นนายกรัฐมนตรีไม่มีนโยบายที่จะระงับการใช้วัคซีน “ผสมสูตร” แต่อย่างใด และขอให้ทุกฝ่ายรับฟังความเห็นของคณะกรรมการโรคติดต่อแห่งชาติในกรณี “วัคซีนผสมสูตร/สลับสูตร” เพื่อนำมาพิจารณาอย่างถี่ถ้วนด้วย
ทั้งนี้ มีข้อเท็จจริงเพิ่มเติมที่สำคัญคือ องค์การอนามัยโลก (WHO) โดยหัวหน้านักวิทยาศาสตร์, Soumya Swaminathan ได้ให้ข้อสังเกตไว้ว่า “ประชาชนไม่ควรตัดสินใจเองในเรื่องนี้ แต่ควรเป็นการตัดสินใจของหน่วยงานของรัฐด้านสาธารณสุข บนพื้นฐานของข้อมูลที่มีอยู่ ทั้งในส่วนของภูมิคุ้มกันและความปลอดภัยเป็นสิ่งสำคัญที่ต้องนำมาพิจารณา”
วันอังคารที่ 23 พฤศจิกายน 2564
ไทยรับมอบวัคซีน Moderna จากสหรัฐฯ 1 ล้านโดส ให้คนไทยฉีดวัคซีนได้อย่างครอบคลุม
....
นายกรัฐมนตรีเป็นประธานในพิธีรับมอบวัคซีนป้องกันโควิด-19 ของบริษัท Moderna จากรัฐบาลสหรัฐฯ โดยมีนายไมเคิล ฮีต อุปทูตรักษาราชการชั่วคราว สถานเอกอัครราชทูตสหราชสหรัฐฯ ประจำประเทศไทย เป็นผู้แทนรัฐบาลสหรัฐฯ เข้าร่วมพิธี
.
นายกรัฐมนตรีขอบคุณรัฐบาลสหรัฐฯ ประธานาธิบดีไบเดน และอุปทูตฯ ผ่านการสนับสนุนวัคซีนโควิด-19 เป็นครั้งที่ 2 ของบริษัท Moderna จำนวน 1,000,000 โดส สะท้อนถึงความเป็นมิตรแท้ ช่วยสนับสนุนให้ไทยรับมือกับการแพร่ระบาดของโควิด-19 จนสถานการณ์ดีขึ้น และสามารถเปิดประเทศได้อีกครั้ง โดยไทยจะนำวัคซีนที่ได้รับครั้งนี้ไปกระจายฉีดอย่างทั่วถึง เพื่อให้เกิดภูมิคุ้มกันและเพื่อความปลอดภัยของคนไทย
.
ด้านนายไมเคิล ฮีต กล่าวยินดีที่มีส่วนสำคัญและภูมิใจที่ได้ร่วมสนับสนุนการรับมือกับการแพร่ระบาดของโรคโควิด-19 ให้ไทยกลับมาเปิดประเทศ และดำเนินกิจกรรมทางเศรษฐกิจได้อย่างมีประสิทธิภาพและปลอดภัยมากยิ่งขึ้น ซึ่งนอกจากการสนับสนุนวัคซีนแล้ว สหรัฐฯ จะพิจารณาให้การสนับสนุนด้านการรักษาต่อไปด้วย
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 5 พฤษภาคม 2565
รมว.สุชาติ หารือ รมว.แรงงานสิงคโปร์ พัฒนาการจัดหางานให้มีประสิทธิภาพ
...
เมื่อวันที่ 5 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลำยอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสำนักงานประกันสังคม เข้าเยี่ยมคารวะ Dr.Tan See Leng รัฐมนตรีว่าการกระทรวงแรงงานของสิงคโปร์ โอกาสนี้ได้หารือข้อราชการในประเด็นการดูแลแรงงานไทยในประเทศสิงคโปร์และศึกษาระบบการ Matching ตำแหน่งงานแก่นักศึกษาจบใหม่ให้สามารถเชื่อมโยงข้อมูลความต้องการของนายจ้าง เพื่อนำรูปแบบดังกล่าวไปปรับปรุงเพิ่มประสิทธิภาพระบบการจ้างงานในประเทศไทยให้มีประสิทธิภาพมากยิ่งขึ้น ณ กระทรวงแรงงานสิงคโปร์
นายสุชาติ กล่าวว่า กระทรวงแรงงาน ขอขอบคุณท่านรัฐมนตรีว่าการกระทรวงแรงงานของสิงคโปร์ที่ให้การดูแลแรงงานไทยที่เข้ามาทำงานในประเทศสิงคโปร์ทุกคนเป็นอย่างดี โดยเฉพาะในช่วงสถานการณ์การแพร่ระบาดของโควิด-19 ที่ผ่านมาที่ได้ดูแลเรื่องการฉีดวัคซีน ความเป็นอยู่และสวัสดิการต่าง ๆ ตามมาตรฐานสากลนอกจากนี้ ยังหารือถึงการบริหารจัดการระบบการจ้างงาน การ Matching ตำแหน่งงานให้แก่นักศึกษาจบใหม่เพื่อให้สามารถหางานทำได้และเชื่อมโยงข้อมูลตอบสนองความต้องการของนายจ้างอย่างมีประสิทธิภาพ ตลอดจนการรับแรงงานไทยเข้ามาทำงานในประเทศสิงคโปร์ ซึ่งปัจจุบันประเทศไทยมีแรงงานไทยที่เข้ามาทำงานกว่า 10,000 คน ผ่านกรมการจัดหางานเป็นผู้จัดส่ง 1,827 คน
นายสุชาติ กล่าวต่อว่า ในปี 2565 นายจ้างและสถานประกอบการในประเทศสิงคโปร์มีความต้องการจ้างแรงงานไทยใน 3 สาขา ได้แก่ ภาคอุตสาหกรรมก่อสร้าง ช่างอู่ต่อเรือ และช่างเชื่อมฝีมือ เนื่องจากแรงงานไทยได้รับการชื่นชมในเรื่องทักษะฝีมือการทำงานขั้นสูง ซึ่งเป็นที่ไว้วางใจและพึงพอใจของนายจ้างสิงคโปร์
ซึ่งสอดคล้องกับนโยบายรัฐบาลที่ให้ความสำคัญกับยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ที่มีเป้าหมายพัฒนาคนในทุกมิติ
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า ปัจจุบันกระทรวงแรงงานได้ยกระดับบริการจัดหางานออนไลน์ผ่านแพลตฟอร์มไทยมีงานทำ เพื่อเชื่อมโยงข้อมูลให้เป็นระบบเดียวกัน จุดเด่นของแพลตฟอร์มไทยมีงานทำสามารถรวบรวมตำแหน่งงานว่างจากเครือข่ายของบริษัทจัดหางานและของภาครัฐ การนำระบบ AI มาช่วยวิเคราะห์ข้อมูลจับคู่ (Matching) ตำแหน่งงาน การให้บริการแบบ Single Window ของหน่วยงานภาคี การให้บริการจัดหางานผ่านแอปพลิเคชันไทยมีงานทำ การรวมบริการภาครัฐอิเล็กทรอนิกส์ไว้ที่จุดเดียว การติดตามผลการมีงานทำ ข้อมูลการให้บริการมีการจัดเก็บอย่างเป็นระบบติดตามการเปลี่ยนแปลงได้แบบ Real-time พร้อมรวบรวมหลักสูตรพัฒนาทักษะของหน่วยงานต่าง ๆ เพื่อช่วยให้คนหางานมีคุณสมบัติเหมาะสมกับตำแหน่งงานและมีระดับรายได้เพิ่มขึ้น
วันอาทิตย์ที่ 8 สิงหาคม 2564
“สาธิต” เยี่ยม รพ.สนามแสงแห่งใจ จ.สมุทรปราการ 450 เตียง รับผู้ป่วยโควิดกลุ่มสีเขียวและสีเหลือง
รัฐมนตรีช่วยว่าการกระทรวงสาธารณสุข ตรวจเยี่ยมโรงพยาบาสนามแสงแห่งใจ จ.สมุทรปราการ ขนาด 450 เตียง จากความร่วมมือของภาคเอกชน รับผู้ป่วยโควิดกลุ่มสีเขียวและสีเหลือง ผ่านเว็บไซต์ www.โรงพยาบาลสนามแห่งใจ.com พร้อมเปิดรับผู้ป่วย 9 ส.ค. นี้
รัฐมนตรีช่วยว่าการกระทรวงสาธารณสุข ตรวจเยี่ยมโรงพยาบาสนามแสงแห่งใจ จ.สมุทรปราการ ขนาด 450 เตียง จากความร่วมมือของภาคเอกชน รับผู้ป่วยโควิดกลุ่มสีเขียวและสีเหลือง ผ่านเว็บไซต์www.โรงพยาบาลสนามแห่งใจ.com พร้อมเปิดรับผู้ป่วย 9 ส.ค. นี้
บ่ายวันนี้ (8 สิงหาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 นายแพทย์สามารถ ถิระศักดิ์ รองอธิบดีกรมสนับสนุนบริการสุขภาพ และคณะผู้บริหาร ลงพื้นที่ตรวจเยี่ยมรพ.สนามแสงแห่งใจ จ.สมุทรปราการ
ดร.สาธิต กล่าวว่า วันนี้ได้มาเยี่ยมชมโรงพยาบาลสนามแสงแห่งใจที่เกิดจากความร่วมมือของภาคเอกชนและมูลนิธิต่างๆ ร่วมกันจัดตั้งขึ้น ขนาด 450 เตียง มีนพ.อธิวัฒน์ น้อยประสิทธิ ผู้อำนวยการโรงพยาบาลพริ้นซ์สุวรรณภูมิ ในฐานะผู้อำนวยการโรงพยาบาลสนามแสงแห่งใจ รับดูแลผู้ป่วยโควิดกลุ่มสีเขียวและสีเหลืองจากทุกจังหวัดที่ลงทะเบียนผ่านเว็บไซต์ มีทีมแพทย์เฉพาะทางและพยาบาลจากกลุ่มโรงพยาบาลพิษณุเวช 3 จังหวัด พิษณุโลก พิจิตร และอุตรดิตถ์ ในเครือพริ้นซิเพิล เฮลท์แคร์ ให้การดูแลผู้ป่วย มีห้องฉุกเฉิน และเตียงสำหรับผู้ป่วยที่ต้องใช้เครื่องช่วยหายใจชนิดHigh-Flow จำนวน 76 เตียง รองรับผู้ป่วยที่มีอาการสีเหลืองเข้ม ถือได้ว่าเป็นโรงพยาบาลที่มีศักยภาพสูงที่รองรับผู้ป่วยในกลุ่มสีเขียวและกลุ่มสีเหลือง เป็นอีกสถานที่หนึ่งที่จะช่วยแบ่งเบาภาระให้กับโรงพยาบาลหลักในจังหวัดสมุทรปราการและกทม.ได้
นอกจากนี้ ได้นำเทคโนโลยีมาใช้ในการดูแลผู้ป่วยเพื่อลดการสัมผัสและรับเชื้อ อาทิ ระบบtelemedicine tablet“ไข่ต้ม ฮอสพิทอล” (Kaitomm Hospital) ใช้ในการสื่อสารกับผู้ป่วย จัดส่งอาหาร และยา ด้วยหุ่นยนต์ปิ่นโต มีระบบกรองอากาศแบบ All fresh air ป้องกันการแพร่กระจายเชื้อ มีระบบ CCTV และระบบ Security คอยดูแลความปลอดภัยภายในโรงพยาบาล รวมทั้งมีเจ้าหน้าที่จากส่วนราชการในพื้นที่ในการสนับสนุน ทั้งนี้ เปิดลงทะเบียนและคัดกรองผู้ป่วยผ่านเว็บไซต์ www.โรงพยาบาลสนามแสงแห่งใจ.com หรือโทร. Call Center 02-1167888 ระหว่างเวลา 08:00 น. -18:00 น. ทุกวัน พร้อมเปิดรับผู้ป่วย 9 สิงหาคม 2564
สำหรับสถานการณ์เตียงผู้ป่วยโควิด 19 จังหวัดสมุทรปราการ (ข้อมูลวันที่ 8 สิงหาคม 2564) โรงพยาบาลรัฐสังกัดสำนักงานปลัดกระทรวงสาธารณสุข 804 เตียง คงเหลือ 18 เตียง, โรงพยาบาลสนาม (Hospitel และ Field Hospital) 4,169 เตียง คงเหลือ 666 เตียง, โรงพยาบาลรัฐสังกัดอื่น ๆ 184 เตียง คงเหลือ 0 เตียง(ไม่มี Hospitel), โรงพยาบาลเอกชน 2,406 เตียง คงเหลือ 10 เตียง และ Hospitel โรงพยาบาลเอกชน 25 แห่ง 5,733 เตียง คงเหลือ 687 เตียง
********************************8 สิงหาคม 2564
วันศุกร์ที่ 4 กุมภาพันธ์ 2565
รองปลัดเกษตรฯ อำพันธุ์ มั่นใจโครงการยกระดับแปลงใหญ่ฯ
รองปลัดเกษตรฯ อำพันธุ์ มั่นใจโครงการยกระดับแปลงใหญ่ฯ ช่วยกลุ่มเกษตรกรลดต้นทุนและเพิ่มศักยภาพด้านตลาด
นายอำพันธุ์ เวฬุตันติ รองปลัดกระทรวงเกษตรและสหกรณ์ลงพื้นที่ติดตามการดำเนินงานของกลุ่มแปลงใหญ่โคนมบ้านเนินดินแดง อำเภอทับสะแก ซึ่งเป็นหนึ่งในกลุ่มแปลงใหญ่ที่ได้รับการสนับสนุนงบประมาณจากโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด ปี 2564 ของกระทรวงเกษตรและสหกรณ์โดยกลุ่มแปลงใหญ่ดังกล่าวได้รับงบประมาณจากโครงการจำนวน 2,901,500 บาท เพื่อจัดซื้อวัสดุการแปรรูปนมและก่อสร้างร้านจำหน่ายผลิตภัณฑ์นมของกลุ่ม ในการต่อยอดผลิตภัณฑ์นมสดของกลุ่ม โดยกลุ่มแปลงใหญ่โคนมบ้านเนินดินแดง ปัจจุบันเป็นวิสาหกิจชุมชนที่มีสมาชิกกว่า 210 ราย ประธานกลุ่มแปลงใหญ่ คือ นายวิชัย หอมทั่ว โดยสมาชิกผลิตนมภายใต้การจัดการของสหกรณ์โคนมบ้านเนินดินแดงซึ่งผู้จัดการแปลง คุณพราว ฉาบเพชร ช่วยในการดูแลบริหารจัดหาร กำลังการผลิตนมวันละ 42 ตัน มีปริมาณนมที่เกินโควต้าการผลิต วันละประมาณ 3 ตัน จึงต้องมีการนำมาบริหารจัดการเพื่อให้เกิดมูลค่า โดยการแปรรูปเป็นนมยูเอชที นมพาสเจอร์ไรซ์ และผลิตภัณ์ที่เกี่ยวข้องกับนม ซึ่งโครงการยกระดับแปลงใหญ่ฯ สามารถช่วยลดต้นทุนการผลิตลงได้อย่างมาก จากที่ต้องจ้างผลิต กลุ่มสามารถนำผลผลิตส่วนเกินมาแปรรูปและจำหน่ายเป็นผลิตภัณฑ์กลุ่มได้กว่าวันละ 100 กก. ซึ่งมีกำไรกว่า 3 เท่าตัว นับเป็นการลดต้นทุนการผลิตและเพิ่มมูลค่านม และเชื่อมโยงการตลาดให้กับผลิตของกลุ่มได้อย่างครบวงจร ซึ่งเมื่อกลุ่มมีผลประกอบการที่ดีก็มีแผนจะเพิ่มกำลังการผลิตเพื่อจะได้นำนมส่วนเกินมาทำผลิตภัณฑ์เพิ่มเติมได้อีก สินค้าของกลุ่มที่ผลิตนับได้ว่าเป็นนมคุณภาพแท้ และช่วยระบายนมที่ล้นตลาด สามารถสร้างรายได้ให้ชุมชนได้เป็นอย่างดี
ทั้งนี้รองปลัดกระทรวงเกษตรและสหกรณ์ได้ชื่นชมกลุ่มแปลงใหญ่ที่มีความเข้มแข็ง สามารถต่อยอดกิจกรรม ตอบโจทย์ความต้องการของสมาชิกและดำเนินการได้ครบทั้งวงจร เป็นไปตามวัตถุประสงค์โครงการยกระดับแปลงใหญ่ฯ ที่กระทรวงเกษตรฯได้สนับสนุนไป และกำชับให้เจ้าหน้าที่ที่เกี่ยวข้องและกลุ่มช่วยติดตามดำเนินการให้สมาชิกช่วยกันในเรื่องการควบคุมคุณภาพฟาร์มโคนม ให้ผ่านมาตรฐานให้ครบ 100%ซึ่งจะช่วยเพิ่มศักยภาพให้การจัดการตลาดนมของประเทศมีประสิทธิภาพต่อไป
วันอังคารที่ 1 กุมภาพันธ์ 2565
เปิดลงทะเบียนเข้าประเทศแบบ Test & Go วันแรก
วันอังคารที่ 1 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1ก.พ.65) เป็นวันแรกที่ผู้ที่ต้องการเดินทางเข้ามาในประเทศไทยจากทุกประเทศทั้งชาวไทยและชาวต่างชาติสามารถลงทะเบียนในรูปแบบ Test and Go ได้ โดยจะต้องมีหลักฐานการจองที่พักในโรงแรมที่มีโรงพยาบาลคู่ปฏิบัติการในวันแรกและวันที่ 5 ของการเดินทางซึ่งเป็นโรงแรมต่างพื้นที่กันได้ และหลักฐานการชำระเงินเพื่อตรวจคัดกรองโรคโควิด-19 ด้วยวิธี RT-PCR จำนวน 2 ครั้ง คือ ในวันแรกและวันที่ 5 ของการเดินทางโดยจะต้องรอในที่พักจนกว่าจะได้ผลตรวจ มีประกันภัยวงเงินคุ้มครองไม่น้อยกว่า 50,000 ดอลลาร์สหรัฐ ยกเว้นผู้ที่มีสิทธิรักษาพยาบาลของไทยอยู่แล้ว หรือนายจ้างรับผิดชอบค่าใช้จ่ายให้ และมีผลการตรวจหาเชื้อโควิด-19 ด้วยวิธี RT-PCR ภายใน 72 ชม.ก่อนเดินทาง ยกเว้น เด็กอายุต่ำกว่า 6 ปี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 7 กันยายน 2564
PM commends success of Thai athletes at “Tokyo 2020 Paralympics”
PM commends success of Thai athletes at “Tokyo 2020 Paralympics”
September 5, 2021,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chacommended the success of Thai athletes who participated in the 16th Summer Paralympic Games, hosted by Japan during August 24- September 5, 2021.
He thanked the athletes for their determination and dedication, despite the physical risk and stresses brought about by the COVID-19 pandemic, to bring the country pride and fame and Thai people’s smile of happiness. He also thanked concerned staffs, public and private sectors who are behind the success, and all the Thai people for cheering them on throughout the competition.
At the Tokyo 2020 Paralympic Games, Thailand ranks 25thon the medal table with 5 golds, 5 silvers, and 8 bronzes.
วันเสาร์ที่ 21 พฤษภาคม 2565
รองนายกรัฐมนตรี “อนุทิน”เตรียมนำคณะเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ระหว่างวันที่ 22-26 พ.ค. ร่วมถกวาระสำคัญด้านสาธารณสุข
รองนายกรัฐมนตรี “อนุทิน”เตรียมนำคณะเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ระหว่างวันที่ 22-26 พ.ค. ร่วมถกวาระสำคัญด้านสาธารณสุขและเลือกตั้งผู้อำนวยการใหญ่ WHO
วันที่ 21 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างวันที่ 22-28 พ.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข มีกำหนดนำคณะผู้บริหารกระทรวงสาธารณสุขเข้าร่วมการประชุมสมัชชาอนามัยโลก (World Health Assembly : WHA) สมัยที่ 75 ณ นครเจนีวา สมาพันธรัฐสวิส ซึ่งครั้งนี้จะมีผู้แทนจากประเทศสมาชิกองค์การอนามัยโลก (WHO) ในระดับรัฐมนตรีเข้าร่วม
ในการประชุม WHA จะเป็นโอกาสที่ผู้แทนประเทศสมาชิกจะได้หารือแลกเปลี่ยนในวาระสำคัญด้านสุขภาพ และ สาธารณสุข โดยรองนายกรัฐมนตรีจะกล่าวถ้อยแถลงต่อที่ประชุมภายใต้หัวข้อ Health for Peace, Peace for Health และในโอกาสนี้มีกิจกรรมคู่ขนานที่รองนายกรัฐมนตรีจะได้นำเสนอผลสรุปจากกิจกรรมการประเมินสถานการณ์การรับมือกับโรคระบาดในประเทศไทยซึ่ง WHO ได้เลือกประเทศไทยให้เป็นประเทศต้นแบบลำดับที่ 3 ในการดำเนินกิจกรรม
นอกจากนี้ ยังมีกำหนดการสำคัญที่รองนายกรัฐมนตรีจะเข้าร่วมคือการเลือกตั้งผู้อำนวยการใหญ่ WHO ซึ่งนายทีโดรส อัดฮานอม กีบรีเยซุส (Tedros Adhanom Ghrebreyesus) ผู้อำนวยการใหญ่ WHO คนปัจจุบันเป็นเพียงบุคคลเดียวที่ได้รับการเสนอชื่อโดยประเทศสมาชิกให้ได้รับเลือกตั้งในครั้งนี้ โดยในที่ประชุมการเลือกตั้งนายอนุทิน จะกล่าวถ้อยแถลงต่อที่ประชุมในนามของภูมิภาคเอเชียตะวันออกเฉียงใต้ด้วย
น.ส.ไตรศุลี กล่าวว่า นอกจากการเข้าร่วมประชุมกับประเทศสมาชิก WHO แล้ว รองนายกรัฐมนตรีพร้อมผู้บริหารกระทรวงสาธารณสุขมีกำหนดหารือทวิภาคีกับผู้แทนองค์กรและจากประเทศต่างๆ อาทิ หารือกับนายทีโดรส อัดฮานอม กีบรีเยซุส ผู้อำนวยการใหญ่ WHO ในประเด็นการดำเนินการตั้งสำนักงานเลขาธิการของศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED) ในประเทศไทย การประเมินสถานการณ์การรับมือกับโรคระบาด หรือ Universal Health Preparedness Reviews : UHPR ในประเทศไทยและประเทศสมาชิกอาเซียน ตลอดจนการเตรียมการจัดประชุม APEC High-Level Meeting on Health and the Economy (HLM) ครั้งที่ 12 ที่ประเทศไทย
นอกจากนี้ รองนายกรัฐมนตรีมีกำหนดการหารือกับผู้อำนวยการองค์การอนามัยโลกภูมิภาคเอเชียตะวันออกเฉียงใต้ เกี่ยวกับความร่วมมือด้านสาธารณสุขระหว่างรัฐบาลไทยกับสำนักงานองค์การอนามัยโลกภูมิภาคเอเชียตะวันออกเฉียงใต้ หารือร่วมกับ รมว.สาธารณสุขคาซัคสถาน ในประเด็นหลักประกันสุขภาพถ้วนหน้า (UHC) ในการประชุมสมัชชาสหประชาชาติ ปี 2566 รวมถึงหารือกับรมว.สาธารณสุขมาเลเซีย ในประเด็นความร่วมมือด้านสาธารณสุขระหว่างไทยกับมาเลเซีย และประเด็นความคืบหน้านโยบายการใช้ประโยชน์จากกัญชาในทางการแพทย์ในประเทศไทย
วันพุธที่ 22 กันยายน 2564
ครม. ขยายมาตรการบัตรสวัสดิการฯ ลดค่าน้ำ - ไฟ อุดหนุนค่าซื้อสินค้าอุปโภค/บริโภค ค่าเดินทาง เบี้ยผู้พิการ ถึง ก.ย. 65
.....
ที่ประชุม ครม. (21 ก.ย.) เห็นชอบหลักการขยายมาตรการลดภาระค่าครองชีพผ่านบัตรสวัสดิการแห่งรัฐ ตั้งแต่เดือน ต.ค. 64 ถึง ก.ย. 65 เพื่อช่วยเหลือผู้มีรายได้น้อย ยกระดับคุณภาพชีวิตประชาชน ดังนี้
.
1.ขยายระยะเวลามาตรการบรรเทาภาระค่าน้ำ - ไฟ
ค่าไฟ :
✅ได้สิทธิค่าไฟฟรี หากใช้ไม่เกิน 50 หน่วย/เดือน ติดต่อกัน 3 เดือน
✅กรณีเกิน 50 หน่วย/เดือน รัฐจะสนับสนุนวงเงิน 315 บาท/ครัวเรือน/เดือน
✅หากใช้เกินวงเงิน ผู้ถือบัตรฯ จะต้องชำระค่าไฟทั้งหมด
ค่าน้ำ :
✅รัฐสนับสนุนวงเงิน 100 บาท/ครัวเรือน/เดือน
✅กรณีเกิน 100 บาท แต่ไม่ถึง 315 บาท ต้องชำระส่วนเกินด้วยตนเอง
✅หากใช้เกิน 315 บาท ผู้ถือบัตรฯ จะต้องชำระค่าน้ำทั้งหมด
.
2) สนับสนุนค่าใช้จ่ายในครัวเรือน ค่าเดินทาง และเบี้ยความพิการ
ค่าใช้จ่ายในครัวเรือน :
✅ผู้ที่รายได้เกิน 30,000 บาท แต่ไม่เกิน 100,000 บาท/ปี จะได้รับ 200 บาท/คน/เดือน
✅ผู้ที่มีรายได้ไม่เกิน 30,000 บาท/ปี จะได้รับ 300 บาท/คน/เดือน
ส่วนลดค่าก๊าซหุงต้ม : 55 บาท/คน/3 เดือน
ค่าเดินทาง : ค่าโดยสาร ขสมก. รถไฟฟ้า บขส. รถไฟ 500 บาท/คน/เดือน
เบี้ยความพิการ : 1,000 บาท/คน/เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 21 กุมภาพันธ์ 2565
การฟื้นฟูเยียวยาด้านการท่องเที่ยว ในสถานการณ์โควิด-19
วันศุกร์ที่ 18 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งช่วยเหลือเยียวยาผู้ประกอบการด้านการท่องเที่ยวอย่างต่อเนื่อง โดยเสริมสภาพคล่อง ด้วยสินเชื่อดอกเบี้ยต่ำรวมกว่า 1.5 แสนล้านบาท เช่น โครงการ Soft Loan ออมสินฟื้นฟูท่องเที่ยวไทย ซึ่งขอสินเชื่อได้ถึง 30 ก.ย.65 การลดภาระค่าใช้จ่าย โดยลดการวางหลักประกันเหลือร้อยละ 30 การเตรียมความพร้อมเปิดประเทศและกระตุ้นการท่องเที่ยว เช่น งานท่องเที่ยวจับคู่กู้เศรษฐกิจ การทำข้อเสนอเชิงนโยบายเพื่อฟื้นฟูและเตรียมพร้อมธุรกิจอุตสาหกรรมท่องเที่ยว การทำมาตรฐานความปลอดภัยด้านสุขอนามัย การส่งเสริมการท่องเที่ยวในประเทศและการเปิดรับนักท่องเที่ยวต่างชาติ โดยคาดว่าการท่องเที่ยวปี 2565 จะสร้างรายได้รวมกว่า 6 แสนล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 14 ตุลาคม 2564
ปลัด วธ. เป็นประธานฝ่ายฆราวาส ในพิธีเปิดโครงการติดตามผลการดำเนินกิจกรรม “อยู่บ้านสร้างบุญตลอดพรรษาออนไลน์”
พิธีเปิดโครงการติดตามผลการดำเนินกิจกรรม “อยู่บ้านสร้างบุญตลอดพรรษาออนไลน์”
วันที่ ๑๔ ตุลาคม ๒๕๖๔ เวลา ๐๙.๐๐ น. พระธรรมปัญญาบดี เจ้าอาวาสวัดมหาธาตุยุวราชรังสฤษฎิ์ เป็นประธานฝ่ายสงฆ์ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานฝ่ายฆราวาส ในพิธีเปิดโครงการติดตามผลการดำเนินกิจกรรม “อยู่บ้านสร้างบุญตลอดพรรษาออนไลน์” โดยมีนายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ สภาศิลปิน และเจ้าหน้าที่ที่เกี่ยวข้อง เข้าร่วม ณ วัดมหาธาตุยุวราชรังสฤษฎิ์ เขตพระนคร กรุงเทพมหานคร
โดยงานดังกล่าว มีการ ถ่ายทอดสดทางระบบ Zoom Conference และ Facebook Fanpage : กรมการศาสนา (https://fb.watch/8Dwt94sfoI/)
วันเสาร์ที่ 25 มิถุนายน 2565
สธ.หนุน รพ.เมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน เตรียมรับมือ โรคอุบัติใหม่ที่อาจเกิดขึ้นในอนาคต
กระทรวงสาธารณสุข สนับสนุนโรงพยาบาลเมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน คัดกรองผู้ป่วยที่สงสัยว่าเป็นโรคระบาดแบบ One stop service รองรับนักท่องเที่ยวชาวต่างชาติ ผู้เดินทางเข้าเมืองเพื่อรับการรักษา
กระทรวงสาธารณสุข สนับสนุนโรงพยาบาลเมดพาร์ค เปิดคลินิกโรคอุบัติใหม่และโรคทางเดินหายใจเฉียบพลัน คัดกรองผู้ป่วยที่สงสัยว่าเป็นโรคระบาดแบบOne stop service รองรับนักท่องเที่ยวชาวต่างชาติ ผู้เดินทางเข้าเมืองเพื่อรับการรักษา เตรียมพร้อมรับมือโรคอุบัติใหม่ที่อาจจะเกิดขึ้นในอนาคต
วันนี้ (25 มิถุนายน 2565) นพ.เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดคลินิกโรคอุบัติใหม่และโรคทางเดินหายใจเฉียบพลัน (EIDARIC) ของโรงพยาบาลเมดพาร์ค โดยมี นพ.พงษ์พัฒน์ ปธานวนิชกรรมการผู้จัดการ ผศ.นพ.มนต์เดช สุขปราณี แพทย์ผู้เชี่ยวชาญสาขาอายุรศาสตร์โรคติดเชื้อ และคณะบุคลากร โรงพยาบาลเมดพาร์คให้การต้อนรับและร่วมพิธี
นพ.เกียรติภูมิ กล่าวว่า สถานการณ์โรคโควิด 19 ของประเทศไทยมีแนวโน้มลดลงอย่างต่อเนื่องทั้งผู้ติดเชื้อและผู้เสียชีวิต รัฐบาลจึงมีการผ่อนคลายมาตรการต่างๆ มากขึ้น เพื่อให้ประชาชนสามารถใช้ชีวิตได้ใกล้เคียงปกติ และเตรียมพร้อมเข้าสู่การเป็นโรคประจำถิ่น อย่างไรก็ตาม กระทรวงสาธารณสุขยังคงให้ความสำคัญในการเฝ้าระวัง และดำเนินมาตรการป้องกันควบคุมโรคโควิด 19 และโรคติดต่ออื่น ๆ อย่างต่อเนื่อง อาทิ โรคฝีดาษวานร โดยกรมควบคุมโรคได้จัดตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษวานร เพื่อเฝ้าระวังคัดกรองผู้เดินทางจากประเทศที่มีการระบาด ช่วยให้ตรวจวินิจฉัยกลุ่มเสี่ยงได้รวดเร็วขึ้น และสามารถป้องกัน ควบคุมการแพร่ระบาดในประเทศได้
นพ.เกียรติภูมิกล่าวต่อว่า คลินิกโรคอุบัติใหม่และโรคทางเดินหายใจเฉียบพลัน (EIDARIC) โรงพยาบาลเมดพาร์ค ถือเป็นความร่วมมืออันดีระหว่างภาครัฐและเอกชน ในการทำให้ระบบสาธารณสุขของประเทศมีความเข้มแข็ง รับมือกับโรคระบาดต่างๆ รวมถึงช่วยเสริมพลังในการเฝ้าระวัง ดูแลรักษาผู้ป่วยจากโรคอุบัติใหม่และโรคทางเดินหายใจเฉียบพลัน โดยรองรับการให้บริการกลุ่มนักท่องเที่ยวชาวต่างชาติที่เข้ามาจากนโยบายเปิดประเทศ และผู้ที่เดินทางเข้าเมืองเพื่อรับการรักษา (Medical Tourism) จากนโยบายการพัฒนาประเทศให้เป็นศูนย์กลางสุขภาพนานาชาติ (Medical Hub) ซึ่งคาดว่าจะมีแนวโน้มเพิ่มมากขึ้น
“ขณะนี้ประเทศไทยพยายามช่วยกันฟื้นฟูเศรษฐกิจและเปิดประเทศ ซึ่งโรงพยาบาลเมดพาร์ค มีระบบการรักษาพยาบาลที่มีมาตรฐาน จึงเป็นส่วนหนึ่งที่สามารถช่วยดูแลนักท่องเที่ยวที่เข้ามาตามระบบ ช่วยสร้างความมั่นใจให้แก่ผู้เดินทางมาจากต่างประเทศได้ ถือเป็นการช่วยกันทำประโยชน์ให้แก่ประเทศชาติ” นายแพทย์เกียรติภูมิกล่าว
ทั้งนี้ คลินิกโรคอุบัติใหม่และโรคทางเดินหายใจเฉียบพลัน (EIDARIC) เป็นคลินิกความดันลบ สร้างความปลอดภัยให้แก่บุคลากรทางการแพทย์ เจ้าหน้าที่ และผู้รับบริการ มีระบบบริหารจัดการแบบ One stop serviceเพื่อคัดกรองผู้ป่วยที่สงสัยว่าเป็นโรคระบาดให้เข้ารับการรักษาอย่างทันท่วงที มีการจัดพื้นที่ปลอดภัยในโรงพยาบาลเพื่อป้องกันการแพร่เชื้อสู่บุคคลอื่น โดยขณะนี้มีผู้เข้ารับบริการเฉลี่ย 35-45 รายต่อวัน
******************************************** 25 มิถุนายน 2565
วันอาทิตย์ที่ 23 มกราคม 2565
โฆษกรัฐบาลสวน "ประเสริฐ" ว่าแต่เขา อิเหนาเป็นเอง ย้อนทำความสะอาดบ้านตัวเองให้ดีก่อนจะว่าคนอื่น ลั่น ส.ส.รัฐบาลยังหนุน "พล.อ.ประยุทธ์"
โฆษกรัฐบาลสวน "ประเสริฐ" ว่าแต่เขา อิเหนาเป็นเอง ย้อนทำความสะอาดบ้านตัวเองให้ดีก่อนจะว่าคนอื่น ลั่น ส.ส.รัฐบาลยังหนุน "พล.อ.ประยุทธ์"
วันนี้ 23 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ไม่ให้เกียรติกับ ส.ส.ที่เป็นตัวแทนของพี่น้องประชาชนจนทนกันไม่ได้ ซึ่งจะกระทบเสถียรภาพของรัฐบาลอย่างแน่นอนว่า พล.อ.ประยุทธ์เข้ามาบริหารประเทศโดยได้รับเสียงสนับสนุนจาก ส.ส. โดยเฉพาะ ส.ส.พรรคพลังประชารัฐที่เป็นพรรคแกนนำในการจัดตั้งรัฐบาล และจนถึงขณะนี้ท่านนายกฯ ก็ยังได้รับเสียงสนับสนุนจาก ส.ส.พรรคร่วมรัฐบาลเป็นอย่างดี นายประเสริฐไม่ควรคิดเองเออเองว่าพรรคการเมืองอื่นจะเหมือนกับพรรคตัวเอง ที่กว่าจะเข้าร่องเข้ารอย ก็ต้องไปเชิญทายาทของอดีตผู้ก่อตั้งพรรคมารับตำแหน่งในพรรค ศึกภายในถึงสงบลงได้
ส่วนกรณีที่นายประเสริฐระบุว่า อย่าหางูเห่าจากพรรคร่วมฝ่ายค้าน เพราะไม่ใช่วิธีแก้ปัญหา แต่เป็นวิธีทำลายระบบประชาธิปไตยนั้น นายธนกร กล่าวว่า ที่ผ่านมา พล.อ.ประยุทธ์ไม่เคยสั่งการใดๆ นอกจากมุ่งทำงานเพื่อแก้ปัญหาความเดือดร้อนให้กับประชาชน มีแต่ ส.ส.ฝ่ายค้านเองที่เริ่มมองเห็นความมุ่งมั่นของท่านนายกฯ แล้วเปลี่ยนใจมาสนับสนุน ที่สำคัญ คงต้องย้อนถามกลับไปยังนายประเสริฐว่า พรรคร่วมฝ่ายค้านให้เกียรติกับ ส.ส.ที่เป็นตัวแทนของพี่น้องประชาชนในพรรคตัวเองขนาดไหน ส.ส.เหล่านั้นจึงทนกันไม่ได้ ก่อนที่สุดท้ายจะลงมติขับเขาออกจากพรรคแบบไม่สนใจใยดี ทั้งๆ ที่ก็เป็นตัวแทนของประชาชนไม่ต่างกัน ดังนั้น ก่อนที่จะว่าใคร ทำความสะอาดบ้านตัวเองให้ดีก่อน ไม่ใช่ว่าแต่เขา อิเหนาเป็นเอง
วันพฤหัสบดีที่ 18 พฤศจิกายน 2564
ครม.อนุมัติ จัดสรรพื้นที่ป่าชายเลน 4,000 ไร่ ใน 21 จังหวัด เป็นที่อยู่อาศัยแก่ชุมชน ด้าน ทส.เตรียมปลูกทดแทน
....
ครม. (16พ.ย.64) อนุมัติ ให้ยกเว้นการปฏิบัติตามมติ ครม. วันที่ 23 ก.ค.34 , 22 ส.ค.43 และ 17 ต.ค.43 ที่กำหนดให้ระงับการใช้ประโยชน์ในพื้นที่ป่าชายเลนโดยเด็ดขาด เพื่อให้คณะกรรมการนโยบายที่ดินแห่งชาติสามารถจัดสรรที่ดินเพื่อการอยู่อาศัยแก่ชุมชน ในพื้นที่ป่าชายเลน ในท้องที่จังหวัดชายฝั่งทะเล 21 จังหวัด เนื้อที่รวม 4,105-0-04 ไร่ ได้แก่ จ.ระยอง จันทบุรี ตราด ชลบุรี ฉะเชิงเทรา สมุทรปราการ สมุทรสงคราม สมุทรสาคร เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี ระนอง พังงา กระบี่ ภูเก็ต สตูล และตรัง
.
เมื่อได้กำหนดพื้นที่เป้าหมายแล้ว กระทรวงทรัพยากรธรรมชาติและสิ่งแวดล้อม (ทส.) จะส่งเจ้าหน้าที่ลงสำรวจพื้นที่ร่วมกับผู้นำหรือผู้แทนชุมชน โดยมีผู้ที่อยู่อาศัยใช้ประโยชน์ที่ดิน เป็นผู้นำตรวจและนำชี้เป็นรายแปลง จากนั้นจะดำเนินการตามระเบียบ ทส. ว่าด้วยการปลูกและบำรุงป่าชายเลนทดแทนเพื่อการอนุรักษ์หรือรักษาสภาพแวดล้อม กรณี หน่วยงานรัฐจำเป็นต้องเข้าใช้ประโยชน์ในพื้นที่ป่าชายเลน พ.ศ.2556 ต่อไป
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 26 สิงหาคม 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
✌️สู่เป้าหมาย 33,000 คน ภายใน กันยายน 2564 ✌️